Den Vest-Sjællandske Avis, 1825-03-11
J Underhuset talte Hr. Greenfell imod den hidtil værende Jndcorporering af saamange private Selskaber og Foretagender ved fælles Biedrag, hvoraf mange havde kun til Formaal at bedrage Publikum. Hr. Huskinson tilstod denne skadelige Virkning; Mange af disse Compagnier sagde han, have langt værre Følger end de Lotterier, som Parlamentet, har afskaffet, dog er det meget vanskeligt, at dømme rigtigt og retfærdigt om Planerne for saadanne Selskaber. Nu traadte Hr. Hobhouse frem og sagde: Jeg glæder mig over at Sagen endelig er kommen i Omtale og jeg troer at kunne paastaae, at det saakaldte Pasco Peruaniske Biergværksselskab, har ikke andet Formaal end at anlægge Miner paa Stokbørsen. Det er uhørt at saadanne Selskaber tør indkomme til Parlamentet for at erholde Stadfæstelse. Hr. Huskinson erklærede derpaa: at Regieringen ikke vilde blande sig i disse Selskabers indvortes Anliggender, Publikum maatte selv gaae forsigtig tilværks og overveie hvad der er at gjøre med disse Speculationer. Herpaa forvandlede Huset sig til en Committee angaaende de offentlige Jndtægter og Skatkammer-Canzleren holdt et udførligt Foredrag om Jndtægterne i det løbende Aar, som opvakte en almindelig Glæde og Tilfredshed. Jeg ønsker Huset til Lykke, sagde han, til den udmærket blomstrende Tilstand hvori Landet befinder sig. Mange frygte maaskee for at England nu har naaet det høieste Standpunkt, og er igien udsat for at dale men naar det giver sig tilkiende ved et modent Overlæg, at Grundvolden for Englands nærværende Velfærd ikke er uvis eller vaklende og at dens Udvidelse ikke er konstlet, saa kan efter min Mening Huset med Sikkerhed overlade sig til Glæden over denne lykkelige Tilstand; med det Ønske at man aldrig vil lade ud af Øiesynet hvad der har tilveiebragt disse Fordeele henvender jeg mig til at anstille en Sammenligning med Jndkomsterne i det foregaaende Aar og Overslag over dem, ligesom jeg meddeelte Huset i Begyndelsen af den forrige Parlaments-Session. Dengang beregnede jeg Overskuddet til Enden af Aaret, naar fleere Skatter bleve ophævede, til 400,000 Pd. Sterling; hvilket allerede vilde have fyldestgjort alle mine Forventninger. Men det reene Overskud for Aaret 1824 udgiør efterat 5, 150,000 Pd. Sterling ere fradragne til at afbetale paa den den offentlig Gield, 1,437,744 Pd. Sterling (Hør Hør) meere end man havde ventet og meere end man vilde have havt i Jndtægt dersom slet ingen Nedsættelse af Afgifterne have fundet Sted. Jeg anslog Toldindtægterne i Begyndelsen af det foregaaende Aar til 11,550,000 Pd. Sterling; men uagtet 900,000 Pd. Sterling ere i Aarets Forløb blevne nedsatte i Tolden og uagtet Besidderne af Silkevare have erholdet en Tilbagebetaling af 460,000 Pd. Ster i Toldafgifter, saa beløb sig dog den rene Toldindtrade til 11,327,000 Pd. Sterling, et Resultat, som tildeels kommer af den formerede Brug af de udenlandske Produkter i England, og som var en Følge af den almindelige Velstand og deels ogsaa kommer af, at Forbruget af Engelske Produkter haver taget til i andre Lande i Forhold til som det var gjort dem lettere at indføre deres Produkter i England. Det eene Menneske vil staae i Forbindelse med det andet og det ene Folk med det andet; dette udkræver den menneskelige Natur, disse Forbindelser frembringe Fornødenheder, Ønsker og Midler til at tilfredsstille dem og befordre paa denne Maade Menneskenes Vel i det Heele, og om end- og denne Tilbøielighed kan blive standset og forhindret i sin Virksomhed saa kan den dog ikke tilintetgiøres; den stræber meget meere efter altid at yttre sig paa nye igien. Disse Ord ere gode Forbud for en frie Kornhandel.) Saaledes kunne ogsaa de nærværende Fremskridt af vort Velfærd blive forstyrrede ved Tilfælde; men dens Grundvold bliver derfor ikke destomindre uangribelig. Den næste Green af den offentlige Jndtægt hvorom her skal tales er Accisen Udbyttet af den har ikke allene overgaaet alle andre Aar; men endog langt mit eget Overslag, som beløb sig til 25 Millioner 625,000 Pund Sterling, da den beløb sig til 26 Millioner 768,000 Pund Sterling, som var 1 Million 143,000 Pund Sterling meere end i det foregaaende Aar. Hvor, som kun tager nogen Andeel i sin Næstes Held og Lykke skulde han ikke glæde sig over en saa glimrende Erfaring. Jeg lader mig nøie med at anføre Forøgelsen, af nogle Artikler. Jndtægten af de offentlige Salg blev 12 PC. høiere, af Øl 15 PC., Muursteen 40, PC., Tællellys 9 PC., Voxlys 8 PC., Caffe 3 1/2 PC., Cacao 6 1/2 PC., Glas 20 PC., Cider 12 PC., Sukker 12 PC., Malt 3 PC., Skrivpapiir 12 PC., Salt 12 PC., Brittiske destillerede Drikke. 16 PC., Tobak 6 PC., o. s. v.; og vi kunne bestemt haabe, at det ikke engang vil blive ved denne Forøgelse. Stempel Afgifterne, som ved en Reduction af 200,000 Pund Sterling bleve anslaaede til 6 Mill. 750,000 Pd., indbragte 7 Mill. 244000 Pund; Postvæsenet indbragte istedet forde anslagne 1 Mill. 460,000 Pd., 1 Mill. 520,000 Pund. Huset vil ikke forglemme, at jeg ved mine Overslag f. A. holde mig indenfor visse Grændser og ikke drev mine Forhaabninger for vidt, en torie Erfaring har overbeviist mig og Rigtigheden af denne Fremgangsmaade, og jeg vil følge de samme Grundsætninger ved at anslaae Jndtægterne for indeværende Aar. Jeg anslaaer dette Aars hele Jndtægt til 56 Millioner 445,370 Pund Sterling, og Udgifterne til 56 Mill. 601,842 Pd., som vil frembringe et Overskud af 443,528 Pd. Sterl.